Klaskamers vir 'n beter toekoms | George Herald
Klaskamers vir 'n beter toekoms
Yukio Sato, besturende direkteur van Suzuki Auto SA, op besoek aan die skool in November verlede jaar. Foto: Anica Krüger
MOTOR NUUS - Suzuki Auto Suid-Afrika het onlangs in samewerking met sy reklame-agentskap Penquin, die bou van twee klaskamers by 'n plattelandse skool naby Oos-Londen in die Oos-Kaap befonds.
Die Bulugha-laerskool is verantwoordelik vir die opvoeding van sowat 160 kinders van die plase en nedersettings in die omgewing, maar soos baie kleiner plattelandse skole sukkel dié laerskool met 'n gebrek aan hulpbronne en geriewe - ondanks die harde werk van die skool se pligsgetroue hoof, Matthew Madwara.
Sy vasberadenheid om die beginsels van dissipline en respek by die skool te vestig, word deur die positiewe houding van die leerkragte en die leergierigheid van die kinders weerspieël.
'n Gebrek aan ruimte bly steeds een van die skool se grootste struikelblokke.
Tot onlangs moes leerlinge van graad 1 tot graad 3 dieselfde klaskamer deel, asook kinders in graad 4 en graad 5.
Suzuki Auto SA het verlede jaar die skool se nood besef en ingestem om die boukoste van twee nuwe klaskamers te dra. Die klaskamers is met die hulp van Bottles 2 Build Schools aangepak. Die instansie gebruik 'n eko-vriendelike konstruksiemetode met spesiale plastiekbottels wat inmekaar pas vir bouwerk.
Bouwerk het in laat November verlede jaar by die Bulugha-laerskool begin, en teen middel Desember was die twee klaskamers ge-reed vir die 2015-onderwysjaar.
Die nuwe klaskamers beteken dat die kinders se ervaring van skoolgaan meer doeltreffend sal wees.
"Ons het verlede jaar na die be-kendstelling van die ruim en veelsydige nuwe Suzuki Ertiga in die Oos-Kaap verneem van die pena-rie waarin die leerlinge van die Bulugha-laerskool hulself bevind," sê Yukio Sato, besturende direkteur van Suzuki Auto SA.